પાટણ એસ. ટી. સ્ટેન્ડ નજીક ભગવતી નગર સોસાયટીના નાકે ખાનગી દવાખાનું આવેલ હોઈ અને આજે સવારે બાયોવેસ્ટ સોસાયટીના અવર જવરના માર્ગ પર ફેંકવામાં આવતા સોસાયટીના રહીશો તેઓના આરોગ્યને લઈને ભારે ચિંતીત બન્યા હતા અને આ બાબતે તબીબને જાણ કરી હોવા છતાં બાયોવેસ્ટ જાહેર માર્ગ પરથી ન ઉઠાવવામાં આવતા સોસાયટીની મહિલાઓ રોષે ભરાઈ હતી અને પચાસ થી પણ વધુ મહિલાઓ ખાનગી દવાખાનામાં પહોંચી ભારે હોબાળો મચાવ્યો હતો ત્યારે મહિલા તબીબને મળવા માંગતી હોઈ પરંતું રોષે ભરાયેલ મહિલાઓને જોતા તબીબ બહાર ન આવતા છેવટે મહીલાઓ દવાખાનાની બહાર નીકળી  તબીબ પર આક્ષેપો, પ્રતિ આક્ષેપો કર્યા હતા ત્યારે ઘટનાને લઈને માર્ગ પરથી પસાર થતા લોકો ટોળે વળી જવા પામ્યા હતા.